
Prjeses  Clarissime  ! 
Doctissimi  Socn ! 

VOSQUE  AuDITORES  TlLUSTRISSIMI  ! 

/^IORAM  vobis,  equidem  huic  occasioni  impar,  non  sine  timore 
asto. 

Gravis  ista  calamitas,  ab  omnibus  nuper  deplorata,  hunc 
laborem,  a  me  temere  susceptum,  quem  multi,  me  ingenio  et 
doctrina  praestantes,  detrectaverunt,  difficiliorem  quidem,  non 
vero  injucundiorem  efficit. 

In  hoc  autem  frequenti  hominum  eruditissimorum  conventu,  tum 
in  Literis,  tum  in  Scientia,  tum  in  Arte  Medicinse  excellentium, 
vereor  ut  verba  mea,  vestrse  dignitati,  huic  rei,  huic  tempori,  et 
loco,  sufficiant.  Mihi  enim  virum  immortalem  Harveium,  et 
alios  qui  vel  ante  eum,  vel  post  eum  vixere,  in  memoriam  revo- 
canti,  omnia  quse  iis  debemus  commemorare  difficillimum,  immo 
quod  vix  possit  fieri,  videtur.  Unum  illud  susciperem,  me  vobis 
res  pristinas  in  memoriam  revocando,  eorumque  qui  medicinse 
scientiam  auxerunt  animo  gratissimo  memoriam  prosequendo, 
vestrum  meique  ipsius  amorem  incendere  conaturum;  quo  studiis 
Medicinae  acriter  incumbentes,  humani  ingenii  imperium  ad  am- 

pliora  promoveamus,  et  in  universum  hominum  genus  diuturna 
beneficia  conferamus. 

Hodie,  et  in  hac  domo,  Prseses  doctissime,  vosque  egregii 
Socii  frequentes  convenimus,  ut  illum  virum  amplissimum,  quem 
nostra  Ars  Medicina,  cui  nos  totos  dedimus,  suum  principem  et 
quasi  lumen  scientise  colit,  summo  cum  honore,  et,  quo  nihil 
jucundius  excogitari  possit,  grata  veneratione  prosequamur. 

Quotiescunque  igitur  totam  horum  studiorum  rationem  intueor, 
materiam  scientise  pene  infinitam,  magnitudinem,  et  varietatem 
multiplicem,  agnosco.  Primo  enim,  res  ipsse  a  Medicinge  cul- 
toribus  sunt  investigandae ;  quaecunque  obscura  ab  iis  detegenda, 
quae  vera  patefacienda. 

Porro  ea  principia,  qua?  Philosophiae  quod  dicunt  "  practica" 
inserviunt,  et  eidem  aut  praerniuni  aut  decus  afferunt,  e  suis  fon- 
tibus  haurienda ;  morborum  denique  natura  causseque  penitus  explo- 
randae,  iisque  remedia  idonea  excogitanda,  atque  adhibenda  sunt. 

Quse  cum  ita  sint,  quis  non  in  hac  arte,  tam  recondita  sub- 
tilique,  in  qua  Medici  versamur,  Harveii  nostri  ingenium,  et  in 
omni  parte  cognitionis  doctrinam  jure  admiretur  ? 

Quis  non  eundem  tum  patrise  tum  toti  terrarum  orbi,  magnum 
per  omne  tempus,  beneficiorum  auctorem,  liberrime  fateatur  ? 

Sed  nimirum  Harveio,  utpote  rei  novse  atque  adhuc  inauditse, 
inventori  atque  auctori,  laus  maxima  debetur.  Nam  quid  de 
seculis  eum  antecedentibus  dicam  ?  In  iis  summam  Artis 
Medicinae  ignorantiam  fuisse,  rerum  observandarum  inscientiam, 
agendi  incuriam,  fateamur  necesse  est. 

Sed  illud  ab  eo  excogitatum  atque  repertum,  Scientiam 
Medicam  adeo  augebat  atque  ornabat,  ut  auctori  suo  locum 
amplissimum  et  summam  dignitatem  inter  homines  peritissimos, 
apud  posteros,  merito  vindicaverit. 

Is  enim  primus,  vulgari  communique  via  relicta,  veram 
Medicinae  rationem  investigare  et  scrutari,  ausus  est. 

Et  ab  ista  scientiaa  pervestigatione,  nihil  ejus  animum  et 
cogitationes  avocare  aut  alio  deducere  invaluit.  Illum,  non 
res  domesticas,  non  publicae,  non  privatae,  non  ipsa  Reipublicae 
iniqua  tempora,  ab  hac  disciplina  et  studiis,  abstrahere  potue- 
runt  ;  donec,  ratione  perfecta  et  maturato  consilio,  —  tenebris 
et  obscuritate  dissipatis, — ipsam  Medicinam,  in  carcere  quasi 
inclusam,  et  vinculis  pene  obrutam,  in  libertatem  vindicaverit, 
et  in  lucem  veritatis  tandem  protulerit. 

Contigit  autem  viro,  ad  summam  senectutem  pervenire,  integra 
mente,  caeterisque  sensibus,  et  in  ipsa  senectute,  non  solum  prse 
cseteris  florere,  sed  inter  amicos  et  aequales,  (caritate  et  humanitate 
inter  se  arctissime  conjunctos,)  omnia  vitse  officia  exsequi  et  tueri 
posse. 

Huic  Medicorum  Sodalitati,  quamdiu  vixit,  beneficia  quam 
plurima  contulit :  a  Sociis  dignus  honore  habitus,  et  iisdem,  in 
honoribus  petendis,  praeclarum  et  illustre  exemplar. 

Neque  illum  graves  Reipublicae  tumultus,  aut  omnis  ratio 
rerum  Divinarum,  eo  tempore  undique  perturbata,  a  studiis 
Physices  et  Medicinae  dimovere.  Inter  tot  et  tantas  eorum 
temporum  molestias,  et  turbulentissimas  tempestates,  Mens 
pectore  immoto  permansit ;  neque  otium  ad  eas  artes,  quibus 
a  puero  deditus,  celebrandas,  inter  suosque  recolendas,  viro 
unquam  defuit.  Ea  omnia,  quae  subactis  erroribus,  ingenium 
sibi,  incruenta  victoria,  expugnaverat,  parta,  retinuit. 

Si  vero,  quantum  Harveiance  pervestigationes  arti  salutari 
contulerint,  cognoscere  et  rite  aestimare  velimus,  quaenam  fuerit 
ejusdem  artis  conditio  ante  Harveiana  inventa,  prius  a  nobis 
percipienda  est,  et  penitus  animo  complectenda. 

Nobis  igitur,   quoad  longissime,  spatium  praeteriti  temporis 

respicientibus,  et  scientise  historiam  inde  usque  repetentibus,  tota 
medendi  peritia,  empirica  videtur  fuisse.  Ars  profecto  pathologica, 
in  sseculo  decimo  sexto  erat  fortuita,  inconcinna,  et  minime  ac- 
curata ;  et  principia  therapeutices,  nunc  certissima,  tunc  temporis 
si  non  falsa,  saltem  ambigua  et  incerta  latebant.  Res  quidem  et 
facta,  usu  et  experientia  confirmata,  a  Medicis  Scriptoribus  satis 
copiose  commemorata  sunt,  quam  vero  cognationem  scientiae 
pathologicse  habuerunt  et  quali  affinitate  cum  ea  conjuncta 
essent,  prorsus  ignotum.  Neque  sane  remediorum  ratio  et 
effectus  adhuc  descripti  et  in  ordinem  compositi.  Ars  enim 
tota  Medicinse,  etiam  apud  doctissimos  peritissimosque,  crassa 
fuit  empirices  experientia. 

Nonnulli  quidem,  inter  Medicos,  exemplaria  Grseca,  et  Romana, 
et  Arabica,  evolvebant,  nam  inter  has  gentes  viguerat  medicina. 
Praxis  autem  artis  medicatricis,  quse  fuerat  Hippocratis  atque 
Gaieni,  eadem  immota  atque  immutata  permanebat.  Quse,  si  quis 
attentius  consideraverit,  deprehendet  Scientiam  Medicam  tenuem  et 
exilem  fuisse  ;  solique  incertse  et  ineptse  experientise  alligatam, 
nondum  a  falsis  opinionum  commentis  sese  liberasse,  sed  quadam 
prava  interpretatione  inter  cseteras  artes  jacere  confusam. 

Negari  non  potest  quin  pauci  eo  tempore,  e  doctis  Hebrgeorum 
atque  Arabicorum  Medicis  (adjuvante  doctrina),  consiliis  atque 
inceptis  monachorum  sacerdotumque  Romanse  Ecclesise,  sed  vix 
feliciter,  repugnare  potuerint.  Nemo  enim,  aut  vix  nemo,  ejusmodi 
hominibus  obsistere  potuit — qui  omnem  artem  se  solos  habere, 
audacter  atque  impudentius  profitebantur,  et  omnia  in  se  trahere 
cupiebant, — quo  melius  et  fortius  in  mentes  hominum  dominarentur, 
et  divitias  possessionesque  gegrotorum  avide  occuparent. 

Cum  hujusmodi  dolis  atque  astutiis  ars  medicinse  vera  et  sincera, 
licet  iis  semper  contraria,  tamen  congressu  impar,  bellum  iniquum 
semper  segre  gerebat.  Quid  enim  contra  pontificiorum  auctoritatem, 

quse  omnes  Europse  gentes  perdomuerat,  et  cujus  imperio  hominum 
pravse  prejudicatseque  opiniones  ipsse  favebant,  viamque  ei  munie- 
bant,  quid  sincerus  amor  veri  efficeret?  Itaque  paucorum  medicmae 
exercentium  artem,  tum  sacerdotum  invidia  tum  vulgi  ignorantia 
impedivit  et  in  angustias  coegit. 

Quum  vero  disciplina  Christiana  et  Ecclesise  sacra  in  melius 
restituta  sunt,  atque  emendata,  scientia  Medicinse,  suo  antiquo 
foedere  atque  amicitia  cum  Theologia,  neve  aspernatis  neve  omnino 
repudiatis,  se  tamen  ab  injusto  sacerdotum  imperio  liberare  conata 
est.  Viri  isti  illustres  qui  Collegium  Medicorum  apud  Londinum 
Scholasque  Medicas,  institui  curaverunt,  non  modo  literas  Grgecas 
Latinasque  in  Britanniam  primi  fere  attulere,  sed  optime  quaeque 
exemplaria  Grseca,  prsesertim  scriptorum  de  arte  salutifera,  Latine 
reddita,  accurate  ornateque  inter  suos  longe  lateque  dissemina- 
verunt  ;  unde  ipsa  scientia  Apollinea  majore  existimatione  haberi 
coepta  est,  ingenio  et  doctrina  Linacri  et  Caii  aliorumque  medi- 
corum  indies  aucta  atque  amplificata. 

Dubitari  profecto  potest,  an  medicina  aliquid  magnum,  aut 
scientia  dignum  efficere  potuerit,  aut  suam  naturam  re  vera 
adhuc  acceperit.  Verumenimvero  pervestigationes  philosophise 
HarveiancB  nondum  effecerant  ut  inter  disciplinas  accuratiores 
haberetur  ;  aut  locum  atque  auctoritatem  sibi  propriam  assumeret. 

Quidam  profecto  Medici,  Studia  Medica,  Literarumque  cog- 
nitionem  (morborum  causas  effectusque  observando  et  commemo- 
rando),  illustrabant  atque  augebant.  Inde  Philosophia  atque  ipsa 
Medicinse  ratio,  uti  prius  dictum  est,  altiorem  dignitatis  gradum 
indies  occupare  paulatim  ausa  est. 

Investigationum  Harveii  progressu,  harumque  natura  operi- 
busque  certis,  tempore  etiam  maturo,  perpensis,  rem  novam, 
rem  inclytam,  sanguinis  quod  dicunt  circulationem  eum  videmus 
invenisse  multis  ante  annis  quam  certum  de  re  mundum  fecit. 

Praevalida  educationis,  tamen,  opinionumque  prius  in  mentem 
receptarum  auctoritate  monitus,  rem  ssepissime  demonstrare 
necesse  habuit,  antequam  verae  sibi  ipsi  observationes  suae  pro- 
barentur; — et  si  Harveium  ipsum,  mole  tanquam  gravissima  hae 
causse  oppresserint,  nonne  illis  ignoscemus,  qui  non  solum  inventioni 
suse  se  inimicos  praebuerunt,  sed  in  eam  pene  persecutionem  com- 
moverunt  ? 

Haec  inventio,  per  affinitates  omnes  sectata,  in  omnibus  con- 
templata  partibus,  in  situ  suo  et  in  conditionibus  viscerum  rite 
spectata,  investigationis  physiologicae,  pathologiaeque  rationalis 
fundamen,  et  observationum  conclusionumque,  quae  ad  salutem 
pertinent,  primordia  nobis  prsebuit. 

Harveii  investigationes  quales  fuerunt  et  quantae  !  EfFectus 
quanti  pretii  quantae  virtutis,  ex  inventione  sanguinis  circulationis, 
singulis  medicae  scientiae  classibus  super  memoratis  profluxerunt ! 

Hora  fugiens — "quam  rapit  hora  diem," — me  (virtutem,  equi- 
dem,  suam  maximi  aestimantem)  admonet  ut  praetermittam  viros 
insignes  haud  paucos  (insignes  in  scientia  medicinae,  in  fastis 
nostris  literatis  et  philosophicis,  insignes)  qui  historiam  Collegii 
nostri,  a  Linacro  et  Caio,  ad  Youngium,  Bailleium,  Proutium, 
Halfordum,  Parisiumque  inclytam  fecerunt.  Nomina  atque  opera 
sua  in  historia  literarum  atque  in  Collegii  nostri  annalibus 
inscribuntur. 

"  Dignum  laude  virum  musa  vetat  mori," 

—  et  horum  res  gestse  in  nostris,  quse  singulis  habentur  annis, 
orationibus,  rite  sunt  celebratae.  Harum  fuit  tum  laudem  et 
honores  illis  reddere  debitos,  tum  Collegii  socios  probare  doctos 
(ut  Horatius)  "  Sermones  utriusque  linguae." 

Hujus  vel  illius  mentionem  facere  et — quod  brevitas  temporis 

cogit — plurimos  silentio  transire,  his  injustum  esset.  Si  tamen  de 
illorum  gestis,  aut  in  scientia,  hujusque  Collegii  annalibus,  aut 
apud  scripta  sua,  et  beneficia,  quorum  Arti  Medicatrici,  et  per  hanc 
Reipublicse,  sunt  largiti,  quseratur,  iis,  qui  vel  Reipublicse  prodesse 
conentur,  vel  sibi  ipsis  prsemia  decusque  aut  nunc  parant,  aut 
olim  parabunt,  illustrissimo  pro  exemplo  habeantur. 

Inter  illos  qui,  in  memoria  recentiori,  artem  nostram,  et 
litteras,  tum  scientiee,  tum  medicinge,  ornaverunt,  prseses  nuperus 
noster — nobis  quam  veneratus  !  quam  deflendus  ! — eminet  — 
Parisius — 

"  Quis  desiderio  sit  pudor,  aut  modus, 
Tam  cari  capitis  ?" 

Fama  sua  micat,  ut  dicit  ille  Venusinus, 

"  velut  inter  ignes 
Luna  minores." 

Ille  (quo  nullus  jucundior,  amantior  nullus,)  per  annos  triginta 
et  quinque  amicitia  sua  me  dignum  habuit;  meum  est  igitur  de 
ingenio  suo  et  doctrina  in  arte  Medicinse  vos  facere  certos. 
Illum,  mens  et  indoles  egregise,  incitamentis  istis  vilioribus, 
quibus  tam  multi,  etiam  apud  nos  medicos,  proh  pudor!  impe- 
rantur,  longe  longeque  superiorem  reddidit. 

Scripta  sua,  a  me  manu  frequenti  versata,  non  solum  in 
facundia  et  fandi  copia,  sed  etiam  in  exemplis  e  scientia  deductis, 
— in  conceptione  nova,  et  e  mente  propria  profluente, — in  modo, 
denique,  materiam  suam  tractandi  vere  philosophico, — inclyta 
sunt  scriptoribus  exempla.  Illo  docente,  sit  nostrum  res  atque 
principia  medicinae  scientiseque  investigare,  et  litteris  adcura- 
tioribus  evulgare. 

Ignoscat  mihi  Munkus  noster,  si  de  Parisii  vita,  egregie 
concepta  egregie  scripta,  hora  fugiens  me  monet  tacere. 

Stylo  biographico  ter  callide  est  usus  ipse  Parisius.  Amici 
sui,  illustrissimi  Humphrei  Davy  vitam,  litteris,  quibus  vix 
ullse  sunt  apud  nos  elegantiores,  consignavit — viam  lethi,  proh 
dolor !  ipse  jam  conculcavit. 

"  Ergo  Quinctilitim  perpetuus  sopor 
Urguet  ?    Cui  Pudor,  et  Justitise  soror 
Incorrupta  Fides,  nudaque  Veritas, 

Quando  ullum  invenient  parem  ? 
Multis  ille  bonis  flebilis  occidit ; 
Nulli  flebilior  quam" — mihi. 

Ex  hoc  medicorum  doctissimorum  conventu,  quos  quod  nunc 
alloquar  in  hac  Oratione,  summo  mihi  est  honori,  multi  in 
memoriam  res  gestas  per  annos  plusquam  triginta  revocare 
possint.  Hi,  quam  nos  exercemus  Artem,  ordinem  suum 
mutasse  fatebuntur,  ne  dicam  ab  eo  honoris  gradu,  quem 
apud  doctiores  olim  habuit,  delapsam  esse.  Hoc  non  dubitari 
potest ;  aut  ab  iis  qui  ad  id  efficiendum  pro  parte  sua  labora- 
verunt,  pro  dubio  habebitur. 

Hoc  infortunium,  ab  illis  qui  cum  Youngio,  Baillieio,  Halfordo, 
Proutio,  Parisioque,  vixerunt,  et  qui  magni  sestimant  pretii  clecus 
et  honorem  in  quibus  ars  nostra  olim  habita  est,  et  in  hunc 
diem  haberi  debet,  magnopere  deflendum  est — contemni  non 
potest. 

Horum  erit,  dum  malum  plorent,  ejus  de  causis  qusestionem 
facere:  has  explicantes,  malum  ipsum  fortasse  amovere  facilius 
poterint. 

Multorum,  etiam  apud  medicos,  mos  est  clamitare  se  tam 
naturam  tam  remedia  quorum  nescio  morborum,  aut  rerum,  e 
quibus  morbo  afficitur  aut  membrum  aut  viscus,  supra  alios 
qui   Artem   Medicatricem   exercent,    sapere.      Ab   hoc  evenit 

ut  e  nohis  aliqui  (utut  ii  quibus  partes  corporis  viliores  curse 
sunt  proprise),  se,  prse  aliis  morbuni  hunc  vel  illum  levare,  aut 
membrum  corporis  internum  quod  segrotat,  sanare  posse,  pro- 
fiteantur.  A  nobis  longe  absit,  ut  vel  modos  consuetudinesque 
eorum  qui  de  arte  niedicinse  apud  iEgyptos  antiquos  versaban- 
tur,  vel  patliologiam  sseculoruni  quse  inventioni  Harveianse  prae- 
cesserunt,  in  lucem  revocamus.  In  illis  temporibus  circulationem 
sanguinis  intime  omnibus  corporis  partibus  referri,  membraque 
singula  corpori  toto,  tum  per  sanguinem,  sanguinisque  circula- 
tionem,  tum  per  nervas  aliasque  partes  connecti,  medicis  ignotum 
fuit. 

Medicinse  cultu  sic  diviso,  ars  nostra,  quse,  dolores  levando, 
vitamque  humanam  longiorem  faciendo,  artes  omnes  longe  ante- 
cellit,  a  dignitate  sibi  debita,  haud  raro  dejicitur,  et  pro  arte 
sordida  habetur;  dum  vulgus,  illusum,  pro  veritate  habet,  ut 
in  Medicina,  sicut  in  aliis  artibus,  laboris  divisio  excellentiorem 
efficit  artificem.    Sed  ut  dicit  Mantuanus, — 

"  Non  tali  auxilio  nec  defensoribus  istis 
Tempus  eget." 

Inter  alias  honoris  artis  dilabentis  et  caducse  causas,  disciplina, 
in  scholis  collegiisque  doctrinse  liberiori  deditis,  neglecta,  primum 
habet  locum.  Hsec  negligentia  haud  raro  efficit  ut  in  aliquorum 
Medicinae  cultorum  indole,  moribus,  modoque  artem  exercendi, 
esset  quod  pro  vitio  habeatur. 

Hos  ea  indoles  nobilior  quse  ad  artes  ingenuas  discendas 
vocat,  et  generi  humano  pro  honore  est  maximo,  nec  dirigit 
nec  cohibet.  Nempe  has  optime,  ne  dicam  unice,  discimus,  cum 
in  animos  (nobis  jam  junioribus)  inculcentur,  exemplisque  coram 
oculis  propositis,  confirmentur. 

Disciplina,  quse,  ad  accipiendam  colendamque  niedicinae  scien- 

tiam  mentem  parare  possit,  neglecta,  multa,  hujus  incremento 
inimica  ;  multa,  dignitati  faniaeque  artis  cultorum  adversa,  eve- 
niunt.  Artis  Medicinse  januam  multis  patefacit,  quos  ars  ipsa 
neque  postulat  neque  desiderat ; — viles  inducuntur  mores  ;  et 
facta  foventur  turpia  :  usus  denique  niedicinse  alitur  empiricus, 
qui,  ab  ea  indole  nobiliori,  quse  apud  medicos  rite  edoctos 
habetur,  nec  insignitur  nec  insigniri  possit,  et  medicinse  scientia 
artem  in  sordidam,  ut  dictum  est,  vertitur. 

Alia,  et  haud  fortasse  minora,  ex  eodem  fonte  nobis  mala 
profluunt.  Empirices,  vel  potius  fallaciarum,  formse  modique 
multiplices,  quse  in  mundum  irrumpebant  et  in  hunc  diem  ir- 
rumpunt,  istos,  disciplina  tam  male  instructos,  aut  auctores 
habent  aut  discipulos.  Quo  magis  ab  honestate  res  et  doctrina 
abhorrent;  quo  magis  sensus  communis,  mores,  et  consequentise  e 
ratione  deductse,  iis  repugnent,  eo  magis  ab  his  avide  corripitur ; 
eoque  multis,  inter  omnes  reipublicse  gradus  ("tam  nobilibus," 
quod  dicunt,  "  tam  novis"),  empirice  ipsa,  et  (ut  dicunt  Grseci) 
yojjrsta,  pro  veritate  habetur. 

Mendacia  impudenter  iterata,  ad  mentes  erroribus  implendas 
vim  habent  magnam.  Empiricis,  segrotos  ab  ipsis,  tanquam  a 
miraculo,  sanos  clamitantibus  factos,  aures  adhibent  vulgus,  fiducia 
non  minore  quam  rebus  ipsissimis,  de  quibus  certos  se  faciunt 
sensus  sui.  Immo  homines,  tam  litteris  imbuti,  tam  in  honore 
in  republica  habiti,  ab  istis  veteratoribus  pestiferis  saepe  falluntur, 
et  (quod  est  mentis  miserrime  deceptee)  se  falli  gloriantur. 

Mens  certe,  aut  in  linguas  discendo,  aut  iu  "  doctrinam,"  ut 
dicunt,  parando  exercitata,  raro  se  minus  aptam  ad  credendum 
probat.  Immo  credulitatem  (nisi  addantur  et  eruditio  e  scientia 
deducta,  et  usus  earum  mentis  facultatum  quarum  est  meditari  et 
deliberare)  heec  disciplina  alet  et  fovebit.  Hse  facultates  non  solum 
vitas  nobiles  nostras  reddunt,  sed   "rerum  primordia,"   ut  ait 

Lucretius  —  principia,  id  est,  prima, — tum  mentis  tum  materise 
exponunt ;  et  horuni  interpretes  veras  se  ipsas  prsebent. 

Ii  igitur,  qui  satagunt  rerum  quae  fidem,  et  memoriam  usu 
exercitatam,  poscunt,  ssepe  mendacia  prsestigiaque  nebulonum  tanto 
avidiores  appetunt  quanto  hse  a  ratione  plus  plusque  abhorrent 

"  Cum  ventum  ad  verum  est ;  sensus  moresque  repugnant, 
Atque  ipsa  utilitas,  justi  prope  mater  et  sequi." 

Medici  haud  pauci,  doctrinas  de  artis  cultu  ultra  legem 
tendentes  ;  —  de  modo  arte  nostra  utendi ;  —  de  nodis,  quos 
solvere  vix  hominibus  datur,  lites  publicse  ; — de  rebus,  investiga- 
tionem  coram  judice  poscentibus  opiniones  medicorum  inter  se 
aperte  discrepantes ; — ars  ipsa  medendi  a  fraudibus  dolisque  em- 
piricorum  minime  defensa,  immo,  ordine  a  magistratibus  privata, 
et  (his  annuentibus)  vafris  nebulonibusque  occupata, —  qui  et 
nomen  medicorum  et  medicinse  usum  sibi  corripiunt,  et,  cum  ab 
illis  segrotus  consilium  petat,  id  respondent  quod  advocati  Demi- 
phoni  apud  Comicum  — "  alius  negat,  alius  ait ;  —  alius  .  .  . 
deliberandum  censet,"  —  haec  omnia  sunt  inter  causas  cur,  tum 
medici  rite  docti,  tum  beneficia  quse  universo  hominum  generi 
conferre  illorum  est,  apud  vulgum  parvi  sestimentur.  His  addas 
(malorum  quibus  nos  et  ars  nostra  subjiciuntur  nullo  modo 
minimum),  ut  aliqui  hanc  recte  exercentes,  virtuti  ipsius  medicinse 
parum  credant. 

Medici,  de  principiis  pathologicis  et  consequentiis  quae  e 
medicina  oriuntur  imperfecte  docti,  cum  artem  suam  exerceant 
haud  raro  falluntur  et  errant  —  cum  tameu  pro  his  erroribus 
ignorantia  sua  esset  incusanda  ii  in  morem  habent  culpam  omnem 
arti  salutiferse  transferre. 

Hsec  ignorantia  efficit  ut  empirici  morbos  quos  decet  allevare  ssepe 
graviores  faciant,  et  in  mentes  suas  haud  raro  infidelitas  inseritur, 

ad  quam  se  recipiunt,  et  a  qua  (tanquam  clypeo)  defensi,  inscitiam 
celare  suam,  artemque  ipsam  turpem  reddere  conantur.  Dis- 
putator  in  medicina  incredulus  et  Pyrrhonius,  de  rerum  ad  valetu- 
dinem  conferendam  aptarurn  natura  et  virtute  prorsus  est  ignarus. 
Illi  non  datur  opiniones  quse  rationi  congruant  aut  in  animo  et 
cogitatione  comprehendere  aut  in  rem  proferre.  Res,  quibus  se 
imparem  noscit  infames  reddere  conatur,  et  cum  ab  istac  arte 
desistere  debet.  errores  suos  et  casus  adversos,  non  sibi,  sed  ipsi 
medicinse  arti,  utpote  vel  vitiosse  vel  prorsus  inutili,  tribuit. 
Infortunium  suum  sic  perpetuum  faciens  se  ipsum  medicinse 
imperitum,  et  verba  sua  vana  omnino  et  falsa,  aperte  probat. 
Incepta  ejus  assidua,  sed  eadem  vana  atque  irrita,  se  non  solum 
inscientem  atque  indoctum  esse,  sed  etiam  quae  sentiat  simulate 
profiteri,  arguunt.  Mendax  et  scientise  vacuus  probatur  ;  mentiri 
certe  suum  est,  salutem  dare  nescit. 

Est  quidem  res  gratissima,  Praeses  doctissime,  ut  inter  illos 
omnes  qui,  iis  artibus  iisque  modis  vel  aliis  hodiernis  credulitate 
fatua  pervulgatis  Medicinarii  exercendi  aut  potius  scientise  digni- 
tatem  obscurandi,  quos  ego  reprehensione  dignos  adjudicavi,  sunt 
usi,  ex  hoc  Collegio  nullus  est  qui  ita  se  male  gessit.  Hujus 
institutionis  (inter  omnes,  quse  ad  scientiam  pertinent,  institutiones 
per  totam  hanc  insulam  antiquissimse),  per  illorum  famam,  qui  eam 
per  annos  plus  quam  trecentos,  ornaverunt,  celeberrimae ;  et,  ob  eos 
quamplurimos,  a  quibus,  tum  litterse  et  scientise  per  hanc  insulam 
exornatse  sunt,  tum  ars  medicinam  practice  colendi  per  orbem 
terrarum  est  promota  ; — clarissimse  —  hujus  institutionis — (adhuc 
ita  in  honore  habitse,  honore  tam  dignse) — e  sociis  nullus — iterum 
iterumque  dico  —  ab  iis  modis  medicinae  utendi  qui  ab  usu 
rationeque  sunt  sanciti,  discedens,  famam  obscuravit. 

Hoc  Collegium — ab  iis  qui  inter  omnes  setatis  suse  sunt  maxime 

eruditi,  fundatum  et  sustentatum ;  et  ab  illo  qui  novas  artes 
excogitando,  primus  inter  alios  morbis  et  doloribus  humanis 
solatium  attulit,  nutritum, —  ii  quorum  fama,  famam  eorum  qui 
honores  dignitatesque  prse  aliis  in  republica  obtinuerunt,  longe 
antecellit,  illustre  fecerunt. 

Et  plurimi  sestimati,  sociorumque  nostrorum  proculdubio  honore 
et  fama  illustres  redditi,  de  futuro  nihil  nobis  desperaudum  est. 
Cum  res  prsesentes  circumspiciamus,  et  prseteritas  contemplemur, 
spes  futura  mentem  facit  jucundam.  Famam  dignitatemque 
institutionis  nostrae  nos,  et  singulos  et  conjunctos,  custodire  oportet, 
et  dum  hujus  fama  nos  illuminat,  honores  nostri  et  conatus  ad 
scientiam,  artemque  medicinse,  promovendas,  adhibiti,  in  hac  con- 
veniunt. 

Sic  honorem  recipientes  sic  conferentes  ;  sic  scientiae  nostra; 
Medicatricis  gloria  illuminati,  et  dignitate  consociati ;  sic  inter  nosmet 
ipsos  arctissme  conjuncti,  aequo  animo  contemplari,  nostrum  sit, 
quid  agant  ii  qui  leges  reipublicse  scribunt.  Hi  viribus  jam  validi 
medicos  parvi  faciunt,  cum  tamen  vel  pro  se  ipsis  vel  pro  iis,  quos 
amantiores  habent,  aut  segrotantibus  aut  mortis  timore  turbatis  et 
perfractis,  auxilium  a  medico  implorent,  plurimi  nos  sestimant. 
Hi,  vel  de  arte  medendi  ignari,  vel  in  partem  pejorem  ab  indole 
parum  nobili,  seducti,  laudes  nostras  minuere  conentur  ;  honore 
tamen  (omnium  qui  hominibus  dantur  clarissimo  longe,  atque 
insignissimo)  dolores  humanos  levandi  et  vitam  hominum  longiorem 
faciendi,  minime  nos  possunt  privare. 

Illecebras,  junioribus  famam  appetentibus,  Ars  Medicinae  pro- 
ponit  nullas.  In  omni  fere  reipublicse  gradu,  iis  qui  ingenio  prsestant 
et  indole,  honor,  dignitas,  divitiae,  pro  prsemiis  largiuntur, —  medici 
quam  rarissime  hsec  participant.  Ars  Apollinea,  prae  omnibus. 
ingenium  a  cultoribus  suis  postulat  omnigenum.  Mollis  et  qui 
se  ipsum  nimis  amat,  honoribus  ejus  prorsus  est  indignus  :  illum 

tantum,  qui  pro  virtute  et  dignitate  in  ea  a  natura  insitis  eam 
diligit,  eam  colit,  hi  manent.  Locum,  tum  ingenio  doctrina 
disciplinaque  exculto,  tum  benignitati  sanctseque  caritati,  praebet 
amplissimum — Cum  naturse  in  operibus  ejus  multiplicibus  satagat, 
infinita  est ; — Cum  in  rebus  quse  ad  dolorum  levationem  spectant, 
se  perpetuo  exercet,  beneficia  affert  universo  hominum  generi;  — 
Cum  denique  in  morbos  sanando,  vel  leviores  faciendo,  tota 
versetur,  —  per  totum  terrarum  orbem  imperium  exercet  pene 
divinum  ! 


FINIS. 


Excudebat  G  .  Babclay,  in  Via  strata  Castelli,  ap.  Quad.  Legacestrensem. 

